የታላቁ መሪ መስዋዕትነት በተለያዩ ተግባራት ይታሰባል- ጽህፈት ቤቱ
 ለህዝብና ለሀገር ሲደክሙ የተሰውትንና በመራር ሀዘን የተሸኙትን የታላቁ መሪ መለስ ዜናዊ ዕረፍት አራተኛ ዓመት በዛሬው ዕለት በተለያዩ ተግባራት እንደሚታሰብ የመንግስት ኮሙኒኬሽን ጉዳዮች ፅህፈት ቤት አስታወቀ፡፡ጽህፈት ቤቱ  ይህንን የገለጸው ‹‹           በሚል ባወጣው ሳምንታዊ የአቋም መግለጫ ነው፡፡የኢፌዴሪ መንግስት የታላቁ መሪ መለስ ዜናዊን ፈለግ በመከተል የተጀመረውን የህዳሴ ጉዞ ለማሳካት ከህዝብ ጋር መስራቱን እንደሚቀጥል ፅህፈት ቤቱ በመግለጫው አስታውቋል፡፡ታላቁ መሪ መለስ ዜናዊ ሀገሪቱን ከመበታተን በመታደግና ወደ ዕድገት ጉዞ እንድታመራ፣ ከ1990 ዓ.ም በኋላም የማይደፈሩ በርካታ ፕሮጀክቶችን በመንደፍ ለተከታታይ ኢኮኖሚያዊ ዕድገት መሠረት የጣሉ መሪ መሆናቸውም በመግለጫው ተመ ልክቷል፡፡ታላቁ መሪ መለስ ዜናዊ ለኢትዮጵያ ብሔሮች ብሔረሰቦችና ህዝቦች የእኩልነት መብት የታገሉና ያታገሉ እውነተኛ የኢትዮጵያ ህዝቦች ልጅ መሆናቸውን መግለጫው አስታውቋል፡፡ የሀገሪቷ ህዝቦች በመከባበርና በመፈቃቀድ ላይ ለመሠረቷት ሀገራቸው በጋራ እንዲደክሙ ከዕድገቷም ተጠቃሚ እንዲሆኑ ሌት ተቀን መትጋታቸውንም ጽህፈት ቤቱ ገልጿል፡፡‹‹ታላቁ መሪ መለስ ዜናዊ በድንገት በተሰዋ ጊዜ ኢትዮጵያውያን ጥልቅና መራር ሀዘን የተሰማቸው፣ ጅምር ስራዎቹን በመጨረስና ትሩፋቶቹን በማስቀጠል ራዕዩን ለማሳካት ቃል የገቡትም በዚሁ ምክንያት ነው፡፡›› ሲል መግለጫው አስታውቋል፡፡ባለፉት አራት ዓመታት የኢትዮጵያ ብሔሮች፣ ብሔረሰቦችና ህዝቦች የገቡትን ቃል ማክበራቸውን፤ በተግባር ማረጋገጣቸውን እና በመስዋዕትነት የተገኘ ሠላማቸውን፣ ልማታቸውንና ዴሞክራሲያዊ ስርዓት ግንባታቸውን ከመንግስት ጎን ተሰልፈው መጠበቃቸውን ፅህፈት ቤቱ ገልጿል፡፡በተለይም በ2008 በጀት ዓመት የመልካም አስተዳደር ችግር ለህዳሴ ጉዞ እንቅፋት እንዳይሆን ለመታገል ህዝቡ ከመንግስት ጎን ተሰልፎ መታገሉ ተጠቅሷል፡፡ባለፉት ሳምንታት ይህን የህዝብና የመንግስት የልማት ጉዞ ለማደናቀፍና ህገ-መንግስታዊ ስርዓቱን በኃይል ለመናድ ያሰቡ ኃይሎችንም ህዝቡ መክቷል፤ አሁንም በጋራ እየተረባረቡ ይገኛሉ-ብሏል፡፡ከታላቁ መሪ መለስ ዜናዊ ትሩፋቶች አንዱ በህገ-መንግስታዊ ስርዓቱና በባለቤቶቹ ብሔሮች፣ ብሔረሰቦችና ህዝቦች መብትና ሰላም ላይ አለመደራደር ነው ያለው መግለጫው የኢትዮጵያ ህዝቦች ሰሞኑን ያሳዩትም ይህንኑ ተግባር ነው ብሏል ፡፡የኢትዮጵያ ብሔሮች ብሔረሰቦችና ህዝቦች የ4ኛ ዓመት የታላቁ መሪ መለስ ዜናዊን መስዋዕትነት ሲያስቡ ለሠላማቸውና ለህገመንግስታዊ ስርዓቱ ከመንግስት ጎን መስራታቸውን እንዲቀጥሉ ጽህፈት ቤቱ ጥሪውን አስተላልፏል፡፡